এ প্রসঙ্গে ধ্রুব গুহ বললেন,’নায়করাজ রাজ্জাক ছিলেন আমাদের ছাত্র জীবনের পর্দায় দেখা প্রথম নায়ক। তাকে দেখে যেমন বাংলাদেশের ছেলেরা ফ্যাশন সচেতন হয়েছিলেন, ঠিক তেমনি আমিও হয়েছিলাম। আন্তর্জাতিক ক্ষেত্রে ধ্রুব মিউজিক স্টেশনের এক ধরনের বিশাল পরিচিতি গড়ে তোলার ক্ষেত্রে নায়করাজের ভূমিকা ছিল পরোক্ষভাবে। কারণ,তিনি আজীবন সম্মাননা পাবেন বলেই এর সঙ্গে ধ্রুব মিউজিক স্টেশন সম্পৃক্ত হয়েছিল। সেই সম্মাননা নেয়ার জন্য তিনি যখন আমারই নিমন্ত্রণে কলকাতা গিয়েছিলেন তখন অনেক কথাই বলার সুযোগ হয়েছিল। তাকে ঘিরে আমার নানা পরিকল্পনার কথাও জানিয়েছিলাম। কিন্তু সেই পরিকল্পনার বাস্তবায়ন করা সম্ভব হয়ে উঠেনি। তাই মনে কষ্ট রয়ে গেছে।